Smalenbeek

Smalenbeek () is en Dörp in de Gemeen Grasbarg in’n Landkreis Oosterholt, Neddersassen.

 Geografie 

De Oort liggt in dat Düvelsmoor. Dat Water ut dat Rebeed warrt över Gravens na de Wörp hen afföhrt.

De Naveröörd sünd Wilst in’n Noordoosten, Dipshoorn un Bookholt in’n Oosten, Quelkhoorn in’n Süüdoosten, Rutendorp un Huxfeld in’n Süüdwesten un Eekdorp un Wilstermoor in’n Noordwesten.

 Historie 

Smalenbeek is 1762 as veer Kilometer lang Stratendörp un Moorkolonie grünnt worrn.

In’n Eersten Weltkrieg sünd 47 Soldaten ut Smalenbeek fullen oder vermisst.Onlineprojekt Gefallenendenkmäler

 Verwaltungsgeschicht 

In de Franzosentied von 1810 bet 1814 hett de Oort to de Mairie Hu’e in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Moorvaagdie Grasdörp in dat Amt Otterbarg tohöört un von 1852 bet 1885 to dat Amt Leendaal. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort is an’n 1. März 1974 mit de Gemeenreform in Neddersassen Deel von de Gemeen Grasbarg worrn.

 Inwahnertall 

 Religion 

Smalenbeek is evangeelsch-luthersch präägt un höört to dat Kaspel von de Findörp-Kark in Grasbarg.

För de Kathoolschen is de Goden-Hirt-Kark in Leendaal tostännig, de siet 1. September 2012 to de Karkengemeen von de Hillige-Familie-Kark in Oosterholt-Scharmbeek höört. De Goden-Hirt-Kark is 1961 boot worrn.

 Weertschop un Infrastruktur 

Smalenbeek hett en egene freewillige Füürwehr.

 Verkehr 

De Dörpstraat dör Smalenbeek is in’n Noordwesten anbunnen an de Kreisstraat 42 un in’n Süden an de Kreisstraat 25. Över de K 42 kummt een na Wilst un na Grasbarg an de Landsstraat 133 un över de K 25 na Quelkhoorn an de Landsstraat 154.

De nächste Autobahn is de Autobahn 1. De Opfohrten 52 Eiten un 50 Stuckenbossel doot all beid so bi 17 Kilometer wied weg liggen.

De nächste Bahnhoff is so bi twölv Kilometer wied weg in’n Süden de Bahnhoff Sao’ern an de Bahnlien Hamborg–Bremen. Op de Bahnlien Bremen–Tarms hett dat von 1900 bet 1956 Personenverkehr geven. De Bahnhoff Tüschendorp weer in düsse Tied veer Kilometer in’n Noordwesten.

 Scholen 

De Kinner ut Smalenbeek gaht na de Grundschool Grasbarg.

 Footnoten 

Kategorie:Oort
Kategorie:Landkreis Oosterholt